এই ফ্যাশন আর ধর্মীয় দৃষ্টিভঙ্গি কোন কারণে আসলে হিজাবের সংখ্যা বাড়ছে এবং সেটি সংস্কৃতির অংশ হয়ে উঠছে কিনা, তা জানতে চাওয়া হয় হিজাব নিয়ে একটি গবেষণার সঙ্গে যুক্ত নাহিদ সুলতানার কাছে। তিনি বলেন, ‘আমাদের গবেষণা এখনও শেষ হয়নি। আমি আমার অভিজ্ঞতা থেকে বলতে পারি, হিজাব গত কয়েক বছরে আমাদের রন্ধ্রে রন্ধ্রে ঢুকে সংস্কৃতির অংশ হয়ে যাচ্ছে। পর্দার যে মাইন্ডসেট তাতে মনে করা হয় ঢাকা থাকলে অনেককিছু এড়ানো যায়। ফলে এই বোধ থেকে নিরাপত্তার নামে এটা আরও বাড়বে।টিন-এজারদের কাছে এটা যখন ফ্যাশন হিসেবে ধরা দিচ্ছে, সেটাকে ব্যাখ্যা কীভাবে করবেন জানতে চাইলে নাহিদ সুলতানা বলেন, “হিজাব ধর্মীয় দৃষ্টিকোণ থেকে পরার কথা, সেটা ফ্যাশন হয় কী করে? শপিংমলগুলোতে হিজাব এমনভাবে উপস্থাপন করা হয়, যাতে আকর্ষণ বোধ করে। যে মেয়েটি ইতোমধ্যে পর্দা করতে হবে বলে চাপে আছে, এই সাজানো উপস্থাপনের কারণে হিজাবের ফ্যাশনটা নেওয়া তার জন্য সহজ হয়। পরিবারও খুশি থাকলো, সেও হিজাব পরে তার পছন্দের কাজগুলো করলো। কেননা তার ওপর ‘ভাল মেয়ে’, ‘ধর্মীয় মেয়ে’ হওয়ার চাপ থাকে।”